CELEX: 32014D0214(01)
Language: et
Date: 2014-02-12 00:00:00
Title: Komisjoni rakendusotsus, 12. veebruar 2014 , milles käsitletakse liidu kaitseks marutaudi vastu võetavate erakorraliste erimeetmete rahastamise jätkamist

14.2.2014   
            
            
               ET
            
            
               Euroopa Liidu Teataja
            
            
               C 43/6
            
         
      KOMISJONI RAKENDUSOTSUS,
   12. veebruar 2014,
   milles käsitletakse liidu kaitseks marutaudi vastu võetavate erakorraliste erimeetmete rahastamise jätkamist
   2014/C 43/09
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artikli 8 lõiget 2,
   ning arvestades järgmist:
   
               (1)
            
            
               Nõukogu otsuses 2009/470/EÜ on sätestatud, et kui liikmesriiki ohustab otseselt kõnealuse otsuse lisas osutatud haiguse esinemine või areng kolmanda riigi territooriumil, võib vastu võtta kõik olukorrale vastavad sobivad meetmed, sealhulgas liidu rahalise toetuse andmine meetmete jaoks, mida peetakse rakendatud abinõude puhul eriti vajalikuks.
            
         
               (2)
            
            
               Komisjoni 29. juuli 2009. aasta otsusega 2009/582/EÜ, mis käsitleb ühenduse kaitseks marutaudi vastu võetavate erakorraliste erimeetmete rahastamist (2) ja komisjoni 25. veebruari 2011. aasta otsusega 2011/C 64/05, milles käsitletakse liidu kaitseks marutaudi vastu võetavate erakorraliste erimeetmete rahastamise jätkamist, (3) kiideti heaks Venemaal Kaliningradi oblasti territooriumil leviva marutaudi likvideerimise kava rahastamine.
            
         
               (3)
            
            
               Marutaud on loomahaigus, mis mõjutab peamiselt mets- ja kodukiskjalisi ning millel on rasked tagajärjed rahvatervisele ja mis on loetletud otsuse 2009/470/EÜ lisas.
            
         
               (4)
            
            
               ELi territooriumiga ümbritsetud Venemaa eksklaavi Kaliningradi oblasti territoorium külgneb liikmesriikidega, kes on suutnud kõnealuse haiguse likvideerida peaaegu kogu oma territooriumil. Vajalik on erimeede, et vältida nakkuse taaslevimist Kaliningradi oblasti naabruses asuvatesse liikmesriikidesse ning likvideerida haigus ka oblasti territooriumil.
            
         
               (5)
            
            
               Arvestades Kaliningradi oblasti territooriumi suhtelist suurust, on asjakohasem ja kulusäästlikum toetada selles piirkonnas marutaudi kõrvaldamiseks tehtavaid jõupingutusi, kui kehtestada naabruses asuvates liikmesriikides määramata ajani alalhoitavad vaktsineerimise puhvertsoonid.
            
         
               (6)
            
            
               Eespool osutatud kava rakendamise tulemusel ei esinenud 2013. aastal marutaudi ei Kaliningradi piirkonnas ega külgnevatel Leedu ja Poola territooriumidel.
            
         
               (7)
            
            
               Tagada, et marutaud on mingil territooriumil likvideeritud, saab üksnes siis, kui järgnevatel aastatel jätkatakse katkestuseta suukaudset vaktsineerimist kaks korda aastas vähemalt kahe aasta jooksul pärast viimast haigusjuhtumit.
            
         
               (8)
            
            
               Praegune liidu rahastatav 36-kuuline kava lõpeb 31. mail 2014.
            
         
               (9)
            
            
               Selleks et kaitsta liidu kaasrahastamise abil viimastel aastatel saavutatud tulemusi ja tagada marutaudi likvideerimine Kaliningradi oblastis ning kõrvaldada oht taudi taaslevimiseks naaberpiirkondades ELi territooriumil, on vaja pikendada marutaudi likvideerimise meetmete rahalist toetamist Kaliningradi piirkonnas 24 kuu võrra.
            
         
               (10)
            
            
               13. jaanuaril 2013 esitas Venemaa komisjonile Kaliningradi oblastis marutaudi likvideerimise kava ajavahemikuks 2014. aasta juunist 2016. aasta maini ning see kava leiti olevat vastuvõetav, pidades silmas eesmärki kaitsta Euroopa Liitu marutaudi vastu. Kavas ettenähtud meetmed on olulised liidu huvi kaitsmise seisukohalt ning seetõttu on asjakohane kaasrahastada teatavaid meetmeid liidu vahenditest. Seega tuleks 2014. aastal anda kõnealuse kava rakendamiseks liidu rahalist toetust.
            
         
               (11)
            
            
               Vastavalt Euroopa Parlamendi ja nõukogu 25. oktoobri 2012. aasta määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega muudetakse nõukogu määrust (EÜ, Euratom) nr 1605/2002) artiklile 84 ning komisjoni 29. oktoobri 2012. aasta delegeeritud määruse (EL) nr 1268/2012 (mis käsitleb määruse (EL, Euratom) nr 966/2012 kohaldamise eeskirju), artiklile 94 eelneb liidu eelarvest kulukohustuse võtmisele rahastamisotsus, milles sätestatakse sellise meetme olulised elemendid, millega kaasneb kulude rahastamine eelarvest, ning selle teeb institutsioon või asutus, kelle institutsioon on selleks volitanud.
            
         
               (12)
            
            
               Komisjoni otsus 2011/C 64/05 aegub ja see tuleks kehtetuks tunnistada.
            
         
               (13)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON TEINUD JÄRGMISE OTSUSE:
   Artikkel 1
   1.   Kiidetakse heaks Kaliningradi piirkonda käsitlev marutaudi likvideerimise kava (edaspidi „kava”), mille on esitanud Venemaa ja mis hõlmab ajavahemikku 1. juunist 2014 kuni 31. maini 2016.
   2.   Käesoleva otsuse kohane meede hõlmab järgmisi meetmeid, mis moodustavad osa lõikes 1 osutatud kava raames kavandatud tegevusest:
   
               —
            
            
               vaktsiinisöötade ostmine metskiskjaliste suukaudseks immuniseerimiseks;
            
         
               —
            
            
               eelmises alapunktis nimetatud vaktsiinisöötade jaotamine Kaliningradi oblasti territooriumil.
            
         Artikkel 2
   Euroopa Liidu toetuse summa ülempiiriks on määratud 1 100 000 eurot, mida rahastatakse Euroopa Liidu 2014. eelarveaasta üldeelarve eelarvereast 17 04 04.
   Artikkel 3
   1.   Kiidetakse heaks individuaalse toetuse andmine Vene Föderatsiooni Kaliningradi oblasti riikliku veterinaarameti „Loomahaigustega võitlemise oblastikeskusele” (Государственное учреждение ветеринарии Калининградской области„Областная станция по борьбе с болезнями животных“).
   2.   Artikli 1 lõikes 2 osutatud meetmeid võib rahastada kuni 100 % ulatuses abikõlblikest kuludest tingimusel, et osa kogukuludest kannab Vene Föderatsiooni Kaliningradi oblasti riikliku veterinaarameti „Loomahaigustega võitlemise oblastikeskus” (Государственное учреждение ветеринарии Калининградской области„Областная станция по борьбе с болезнями животных“) või kaetakse muu, mitte liidult saadud toetusega.
   3.   Maksimaalne hüvitatav summa artikli 1 lõikes 2 osutatud meetmete puhul ei tohi ületada keskmiselt 0,95 eurot ostetud ja laiali jagatud vaktsiinisööda eest.
   Artikkel 4
   Tehnilise rakendamise ja rahastamise üksikasjalikud tingimused sätestatakse toetuslepingus, mille allkirjastavad komisjon ja toetusesaaja.
   Artikkel 5
   Käesolev otsus kujutab endast rahastamisotsust finantsmääruse artikli 84 tähenduses.
   Artikkel 6
   Komisjoni otsus 2011/C 64/05 tunnistatakse kehtetuks alates 31. detsembrist 2014.
   
      Brüssel, 12. veebruar 2014
      
         
            Komisjoni nimel
         
         
            komisjoni liige
         
         Tonio BORG
         
      
   
   
      (1)  ELT L 155, 18.6.2009, lk 30.
   
      (2)  ELT L 198, 30.7.2009, lk 85.
   
      (3)  ELT C 64, 1.3.2011, lk 7.